ГРАД БОР

расписује

ОГЛАС

ЗА ПРИЈАВЉИВАЊЕ НОСИОЦА ДОМАЋИНСТАВА НА ТЕРИТОРИЈИ ГРАДА БОРА ЗА ДОДЕЛУ ЈЕДНОКРАТНЕ НОВЧАНЕ ПОМОЋИ РАДИ УБЛАЖАВАЊА ПОСЛЕДИЦА ЕНЕРГЕТСКЕ КРИЗЕ И РАСТА ТРОШКОВА ЖИВОТА СВИМ ДОМАЋИНСТВИМА СА ТЕРИТОРИЈЕ ГРАДА БОРА
Подношење захтева у периоду од 07. септембра до 16. септембра (од 7:00 до 15:00 часова) сваког радног дана

На основу иницијативе Градоначелника града Бора за прикупљање захтева грађана за доделу једнократне финансијске подршке, Град Бор – Градска управа града Бора расписује оглас и позива носиоце домаћинстава да поднесу захтев за остваривање права на једнократну новчану помоћ ради ублажавања последица енергетске кризе и раста трошкова живота свим домаћинствима са територије града Бора, који се спроводи у периоду од 07. септембра до 16. септембра (од 7:00 до 15:00 часова).
Једнократна новчана помоћ се остварује по домаћинству, не по члану породице на територији града Бора. Право на ову помоћ имају подносиоци захтева, под једнаким условима и у једнаком новчаном износу. Исплата једнократне помоћи почиње након обезбеђивања средстава у буџету града Бора. 
Услови за остваривање права:

1. Држављанство Републике Србије и пребивалиште/боравиште на територији града Бора;

Документација која се подноси за остваривање права:

1. Очитана лична карта подносиоца захтева и пунолетних чланова домаћинства не старија од месец дана, фотокопија извода из матичне књиге рођених за малолетна лица или други документ који садржи јединствени матични број;

⁎ У случају да је малолетно лице власник непокретности, захтев подноси родитељ/законски заступник детета;

2. Доказ о власништву непокретности - Уговор о купопродаји непокретности, Решење о наследству, Уговор о поклону, Уговор о доживотном издржавању, Уговор о откупу стана, Решење катастра непокретности о упису непокретности или легализацији објекта или Решење о порезу на имовину за 2026. годину - фотокопија једног од побројаних доказа;

⁎ У случају да домаћинство непокретност користи по основу Уговора о закупу непокретности, потребан је уговор о закупу, а уколико га нема неопходна је очитана или фотокопирана лична карта власника непокретности и сагласност власника непокретности за подношење захтева за остваривање права на једнократну новчану помоћ (Образац сагласности преузима се у Градској управи);
⁎ Уколико је власник непокретности преминуло лице (а није завршен оставински поступак) подносилац захтева подноси, уз своју документацију, и извод из матичне књиге умрлих и позив за заоставштину;
3.  Текући рачун подносиоца захтева. За лица која немају текући рачун исплата ће се извршити преко Поштанске штедионице отварањем наменског рачуна (нагласити у захтеву).
Грађани захтев подносе у Градској управи града Бора, улица: Моше Пијаде бр. 3, почев од 07. септембра, сваким радним даном, у периоду од 7.00 до 15.00 часова.
Све неопходне информације грађани могу добити почев од 07.09.2026. године, сваког радног дана на телефон: 030/423-255, локал 150 и 0602727052.

Особе са инвалидитетом и лица која из оправданих здравствених разлога нису у могућности да самостално поднесу захтев, а живе сами у домаћинству и немају сроднике на територији града Бора, неопходно је да се јаве на напред наведене бројеве телефона.
Напомена: Уз захтев је потребно приложити сва документа у фотокопији.
